The Detective (film, 1968)
The Detective () je američki kriminalistički film snimljen 1968. godine u režiji Gordona Douglasa. Predstavlja adaptaciju istoimenog romana Rodericka Thorpa. Naslovni protagonist, koga tumači Frank Sinastra, je Joe Leland, detektiv njujorške policije koji se nalazi u nemilosti svojih pretpostavljenih zbog prevelike sklonosti da čeprka po korupciji u samoj policiji i gradskim vlastima, a kome se istovremeno brak raspada zato što zanemarena supruga Karen (koju tumači Lee Remick) ima ljubavnim veze sa drugim muškarcima. Radnja prikazuje kako Leland istražuje okrutno ubistvo homoseksualca te pronalazi poremećenog mladića (čiji lik tumači Tony Musante) koji brzo prizna zločin te za njega bude osuđen i pogubljen na električnoj stolici; nedugo nakon toga ga kontaktira Norma MacIver (čiji lik tumači Jacqueline Bisset), udovica čovjeka koji je nedavno izvršio samoubistvo te mu sugerira da joj je muž ubijen, a nakon čega Leland započinje istragu koja ukazuje da bi dvije smrti mogle ipak biti povezane.

The Detective je napravljen u vrijeme velikih nemira u tadašnjoj Americi, odnosno gubitka povjerenja u institucije javnog poretka, a što je svoj odraz našlo u izuzetno mračnom scenariju koji prikazuje kako je policija premrežena korupcijom i sposobna činiti kobne pogreške u provođenju zakona. Film je dobio niz pohvala, a prije svega Sinatra za koga se drži da je kao sredovječni, ali surovom stvarnošću još uvijek revoltirani, policajac dao jednu od najboljih uloga svoje karijere. Film je postigao i vrlo dobre komercijalne rezultate, te se našao među 20 najgledanijih filmova u Sjevernoj Americi 1968. godine.

Godine 1979. je Thorp napisao nastavak originalnog romana pod naslovom Nothing Lasts Forever u kojoj se Leland zatekne u neboderu koga su zaposjeli teroristi. Za njega su otkupljena prava za ekranizaciju, a potom ponuđeno Sinatri da ponovi ulogu. On je to odbio zbog poodmakle dobi te je scenario prerađen tako da je od njega nastao znameniti akcijski film Die Hard koji će dobiti niz vlastitih nastavaka.

Uloge 
 Frank Sinatra ... Det. nar. Joe Leland
 Lee Remick ... Karen Wagner Leland
 Jacqueline Bisset ... Norma MacIver
 Ralph Meeker ... Det. Curran
 Jack Klugman ... Det. Dave Schoenstein
 Horace McMahon ... Capt. Tom Farrell
 Lloyd Bochner ... Dr. Wendell Roberts
 William Windom ... Colin MacIver
 Tony Musante ... Felix Tesla
 Al Freeman, Jr. ... Det. Robbie Loughlin
 Robert Duvall ... Det. Nestor
 Pat Henry ... Mercidis
 Patrick McVey ... Officer Mike Tanner
 Dixie Marquis ... Carol Linjack
 Sugar Ray Robinson ... Kelly
 Renée Taylor ... Rachael Schoenstein
 James Inman ... Teddy Leikman
 Tom Atkins ... Pozornik Jack Harmon
 George Plimpton ... reporter u zbornici
 Joe Santos ... reporter u zbornici [van špice]

Izvori

Vanjske veze 
 
 
 
 

Američki filmovi
Kriminalistički filmovi
Dramski filmovi
Policijski filmovi
Filmovi sa LGBT tematikom
Authority control 2